Taaltoffie: "roller coaster" | Maroela Media
Foto ter illustrasie (Foto: Alexas_Fotos/Pixabay)
Vir die Engelse "roller coaster", wat ook 'n "big dipper" genoem word, is daar in Afrikaans twee woorde. Die eerste is wipwaentjie, of wipwa, wat dikwels ook figuurlik gebruik word: "Sy het 'n wipwaentjie van emosies beleef." Soos wat so 'n prettuig op en af gaan, so ry mense se emosies en ook ander dinge wipplank. Ook by samestellings soos wipwaentjierit tref ons dié figuurlike betekenis aan: "Die voorbereiding vir die internasionale modevertoning was behoorlik 'n wipwaentjierit."
Die tweede Afrikaanse woord vir "roller coaster", die ry aaneengekoppelde waentjies wat in pretparke met 'n dolle vaart oor 'n kronkelende spoor vol opdraandes, afdraandes en selfs lusse snel, is tuimeltrein.
Tuimeltrein… Interessante beskrywing. Moet dit tog onthou.
Ek probeer my bes om suiwer Afrikaans te praat in my daaglikse omgang, maar soms is dit byna onmoontlik. "Wipwa", nog 'n goeie een om te probeer onthou.
Tuimel iets anders sal werk maar tuimeltrein werk nie vir my nie want die waentjies lyk dikwels meer na karretjies of iets anders en die spoor ook nie soos 'n treinspoor nie. Wipwa maak glad nie vir my sin nie. Tuimelry, tuimelspoor of tuimelbaan miskien?